cyanic-selkie/wikianc huggingface dataset:
भारतीय गणित का इतिहास
व्यापार और वाणिज्य का प्रभाव, नक्षत्र-विद्या का महत्व
ऐसा ही एक दूसरा महत्वपूर्ण ज्योतिर्विद गणितज्ञ वाराहमिहिर उज्जैन में 6 वीं सदी में हुआ था जिसने गणित ज्योतिष पर पूर्व लिखित पुस्तकों को एक साथ लिपिबद्ध किया और आर्यभट्ट के त्रिकोणमितीय सूत्रों का भंडार बढ़ाया। क्रमपरिवर्तन और संयोजन पर उसकी कृतियों ने जैन गणितज्ञों की इस विषय पर उपलब्धियों को परिपूर्ण किया और दबत मान निकालने की एक विधि दी जो अत्याधुनिक ’’पास्कल के त्रिभुज’’ के बहुत सदृश है। 7 वीं सदी में ब्रह्मगुप्त ने बीजगणित के मूल सिद्धांतों को सूचीबद्ध करने का महत्वपूर्ण काम किया। शून्य के बीजगणितीय गुणों की सूची बनाने के साथ साथ उसने ऋणात्मक संख्याओं के बीजगणितीय गुणों की भी सूची बनाई। क्वाड्रैटिक इनडिटरमिनेट समीकरणों का हल निकालने संबंधी उसके कार्य आयलर और लैग्रेंज के कार्यों का पूर्वाभास प्रदान करते हैं।
व्यावहारिक गणित, व्यावहारिक प्रश्नों के हल
इस काल में व्यावहारिक गणित में भी विकास हुआ - त्रिकोणमितीय सारिणी और माप की इकाइयां बनाई गईं। यतिबृषभ की कृति तिलोयपन्नति 6 वीं सदी में तैयार हुई जिसमें समय और दूरी की माप के लिए विभिन्न इकाइयां दीं गईं हैं और असीमित समय की माप की प्रणाली भी बताई गई है।
9वीं सदी में मैसूर के महावीराचार्य ने ’’गणित सार संग्रह’’ लिखा जिसमें उन्होंने लघुत्तम समापवर्त्य निकालने के प्रचलित तरीके का वर्णन किया है। उन्होंने दीर्घवृत्त के अंदर निर्मित चतुर्भुज का क्षेत्रफल निकालने का सूत्र भी निकाला। इस पर ब्रह्मगुप्त ने भी काम किया था। इनडिटर्मिनेट समीकरणों का हल निकालने की समस्या पर भी 9वीं सदी में काफी रुचि दिखलाई दी। कई गणितज्ञों ने विभिन्न प्रकार के इंडिटर्मिनेट समीकरणों का हल निकालने और निकटतम मान निकालने के बारे में योगदान दिया।
9वीं सदी के उत्तरार्ध में श्रीधर ने जो संभवतया बंगाल के थे, नाना प्रकार के व्यवहारिक प्रश्नों जैसे अनुपात, विनिमय, साधारण ब्याज, मिश्रण, क्रय और विक्रय, गति की दर, वेतन और हौज भरना इत्यादि के लिए गणितीय सूत्र प्रदान किए। कुछ उदाहरणों में तो उनके हल काफी जटिल थे। उनका पाटीगणित एक विकसित गणितीय कृति के रूप में स्वीकृत है। इस पुस्तक के कुछ खंड में अंकगणितीय और ज्यामितीय श्रेढ़ियों का वर्णन है जिसमें भिन्नात्मक संख्याओं या पदों की श्रेणियां भी शामिल हैं तथा कुछ सीमित श्रेढ़ियों के योग के सूत्र भी हैं। गणितीय अनुसंधान की यह शृंखला 10 वीं सदी में बनारस के विजय नंदी तक चली आई जिनकी कृति करणतिलक का अलबरूनी ने अरबी में अनुवाद किया था। महाराष्ट्र के श्रीपति भी इस सदी के प्रमुख गणितज्ञों में से एक थे।
भास्कराचार्य 12वीं सदी के भारतीय गणित के पथ प्रदर्शक थे जो गणितज्ञों की एक लम्बी परंपरा के उत्तराधिकारी थे और उज्जैन स्थित वेधशाला के मुखिया थे। उन्होंने 'लीलावती' और 'बीजगणित' जैसी गणित की पुस्तकों की रचना की तथा ’सिद्धान्तशिरोमणि नामक ज्योतिषशास्त्र की पुस्तक लिखी। सर्व प्रथम उन्होंने ही इस तथ्य की पहचान की कि कुछ द्विघात समीकरणों की ऐसी श्रेणी भी हैं जिनके दो हल संभव हैं। इनडिटर्मिनेट समीकरणों को हल करने के लिए उनकी चक्रवाल विधि यूरोपीय विधियों से कई सदियों आगे थीं। अपने सिद्धांत शिरामणि में उन्होंने परिकल्पित किया कि पृथ्वी में गुरुत्वाकर्षण बल है। उन्होंने इनफाइनाइटसिमल गणनाओं और इंटीग्रेशन के क्षेत्र में विवेचना की। इस पुस्तक के दूसरे भाग में गोलक और उसके गुणों के अध्ययन तथा भूगोल में उनके उपयोग, ग्रहीय औसत गतियां, ग्रहों के उत्केंद्रीय अधिचक्र नमूना, ग्रहों का प्रथम दर्शन, मौसम, चंद्रकला आदि विषयों पर कई अध्याय हैं। उन्होने ज्योतिषीय यंत्रों और गोलकीय त्रिकोणमिति की भी विवेचना की है। उनके त्रिकोणमितीय समीकरण -
भारतीय गणित का प्रसार
ऐसा लगता है कि इस्लामी हमलों की तीव्रता के बाद, जब महाविद्यालयों और विश्व विद्यालयों का स्थान मदरसों ने ले लिया तब गणित के अध्ययन की गति मंद पड़ गई। लेकिन यही समय था जब भारतीय गणित की पुस्तकें भारी संख्या में अरबी और फारसी भाषाओं में अनूदित हुईं। यद्यपि अरब विद्वान बेबीलोनीय, सीरियाई, ग्रीक और कुछ चीनी पुस्तकों सहित विविध स्रोतों पर निर्भर करते थे परंतु भारतीय गणित की पुस्तकों का योगदान विशेषरूप से महत्वपूर्ण था। 8वीं सदी में बगदाद के इब्न तारिक और अल फजरी, 9वीं सदी में बसरा के अल किंदी, 9वीं सदी में ही खीवा के अल ख्वारिज़्मी, 9वीं सदी में मगरिब के अल कायारवानी जो ’’किताबफी अल हिसाब अल हिंदी’’ के लेखक थे, 10 वीं सदी में दमिश्क के अल उक्लिदिसी जिन्होंने ’’भारतीय गणित के अध्याय’’ लिखी, इब्न सिना, 11 वीं सदी में ग्रेनेडा, स्पेन के इब्न अल सम्ह, 11वीं सदी में खुरासान, फारस के अल नसावी, 11वीं सदी में खीवा में जन्मे अल बरूनी जिनका देहांत अफगानिस्तान में हुआ, तेहरान के अल राजी, 11वीं सदी में कोर्डोवा के इब्न अल सफ्फर ये कुछ नाम हैं जिनकी वैज्ञानिक पुस्तकों का आधार अनूदित भारतीय ग्रंथ थे। कई प्रमाणों, अवधारणाओं और सूत्रों के भारतीय स्रोत के होने के अभिलेख परवर्ती सदियों में धूमिल पड़ गए लेकिन भारतीय गणित की शानदार अतिशय देन को कई मशहूर अरबी और फारसी विद्वानों ने मुक्त कंठ से स्वीकार किया है, विशेष रूप से स्पेन में। अब्बासी विद्वान अल गहेथ ने लिखाः ’’भारत ज्ञान, विचार और अनुभूतियों का स्रोत है।’’ 956 ई में अल मौदूदी ने जिसने पश्चिमी भारत का भ्रमण किया था, भारतीय विज्ञान की महत्ता के बारे में लिखा था। सईद अल अंदलूसी, 11वीं सदी का स्पेन का विद्वान और दरबारी इतिहासकार, भारतीय सभ्यता की जमकर तारीफ करने वालों में से एक था और उसने विज्ञान और गणित में भारत की उपलब्धियों पर विशेष टिप्पणी की थी। अंततः भारतीय बीजगणित और त्रिकोणमिति अनुवाद के एक चक्र से गुजरकर अरब दुनिया से स्पेन और सिसली पहुंची और वहां से सारे यूरोप में प्रविष्ट हुई। उसी समय ग्रीस और मिस्र की वैज्ञानिक कृतियों के अरबी और फारसी अनुवाद भारत में सुगमता से उपलब्ध हो गये।
भारतीय गणित का पतन
१२वीं शताब्दी की अंतिम भाग तक आते आते भारत पर मुसलमानों की विजय शुरू हो गयी थी। इसी के साथ ही सकारात्मक विज्ञानों में भारतीय पहल का क्षय शुरू हुआ। मुगल शासन के पतन के बाद जो थोड़ी मौलिकता भारत में बची थी, वह पश्चिमी सभ्यता के संपर्क में आने से दब गई। इस प्रकार भारत पिछली छह शताब्दियों से एक निराशा से गुजर रहा है, जिससे वह अभी उबर रहा है और आधुनिक संस्कृति की उपलब्धियों के साथ अपनी प्राचीन सभ्यता का एक नया संश्लेषण करने का प्रयास कर रहा है।
भारतीय गणित के इतिहासकार तथा इतिहास-ग्रन्थ
Foreign Countries in Ancient and Medieval Times, Bull. Natl. Inst. Sc. Ind., 21, 8-30 (1963)
सैगमेनटल ओडॉनटोमैक्सीलरी डिस्प्लेसिया
सैगमेनटल ओडॉनटोमैक्सीलरी डिस्प्लेसिया दांतों की वह समस्या है जिसमे दांतों में दर्द नही होता अपितु दांतों का आकार बढ़ जाता है साधारण आकार से। यह समस्या अक्सर सीधे जबड़े में पाई गई है और इसके होने का कारण अज्ञात है। इस समस्या का प्रभाव दांतों पर देखा जाता है, आसन्न कोमल ऊतक पर और जबड़ो पर। सैगमेनटल ओडॉनटोमैक्सीलरी डिस्प्लेसिया में कभी-कभी जन्म से ही प्रीमोलर दाँत अनुपस्थित होते है और कभी-कभी प्राइमरी दांतों का आकर साधारण दांतों से छोटा होता है। दांतों की यह समस्या बचपन में ही पता लग जाती है। इसमें दांतों के सेग्मेंट्स अत्यधिक बढ़ जाते है हड्डियों के बढने के कारण। और यह ९ साल की उम्र में इसका निदान किया जाता है।
हाँसपुकुरिया
हाँसपुकुरिया (Hanspukuria) भारत के पश्चिम बंगाल राज्य के दक्षिण २४ परगना ज़िले के ठाकुरपुकुर महेशतला ब्लॉक में स्थित एक नगर है।
पुंग्ये-री परमाणु परीक्षण स्थल
पुंग्ये-री परमाणु परीक्षण स्थल (Punggye-ri Nuclear Test Site, 풍계리 핵실험장) उत्तर कोरिया का एकमात्र ज्ञात परमाणु परीक्षण स्थल है। किल्जु काउंटी, उत्तर हैम्ग्यॉंग प्राँत में स्थित इस जगह पर उत्तर कोरिया ने 2006, 2009, 2013 और 2016 के परमाणु परीक्षण किये।
भूगोल
यह जगह मैन्तापसन को दक्षिण में 2 km, ह्वासोंग प्रताणना शिविर से 2 km पश्चिम और पुंग्ये-री गाँव से 12 km उत्तर पश्चिम में तीन दिख सकने वाली सुरंगों के मध्य में स्थित है।
भूमिगत परमाणु परीक्षणों के लिये सबसे संभावित जगह एक छोटी जनसंख्या वाला कस्बा चिक-टोंग है जो विश्व मानचित्र पर (41°16'00"उ 129°06'00"पू) निर्देशांक पर स्थित है। एक छोटा सा कस्बा सुंगजीबैगम, उत्तर कोरिया २०१३ के उत्तर कोरियाई परमाणु परीक्षणों की जगह से 24 km दूर है। पुंग्ये री रेलवे स्टेशन यहाँ से 41.130833° N, 129.163611° E निर्देशांक पर स्थित है।
हरिहरपुर
हरिपुर व उस से मिलते-जुलते नाम के कई लेख हैं:
विशालाक्षी शक्तिपीठ
विशालाक्षी शक्तिपीठ हिन्दू धर्म के प्रसिद्द 51 शक्तिपीठों में एक है। यहां देवी सती के मणिकर्णिका गिरने पर इस शक्तिपीठ की स्थापना हुई। इस शक्तिपीठ आदि शंकराचार्य लिखित अष्टादश महाशक्तिपीठ स्तोत्र के अन्तर्गत है ।
स्थिति
यह मंदिर उत्तर प्रदेश के वाराणसी नगर में काशी विश्वनाथ मंदिर से कुछ दूरी पर पतित पावनी गंगा के तट पर स्थित मीरघाट( मणिकर्णिका घाट) पर है। वाराणसी का प्राचीन नाम काशी है। काशी प्राचीन भारत की सांस्कृतिक एवम पुरातत्व की धरोहर है।काशी या वाराणसी हिंदुओं की सात पवित्र पुरियों में से एक है। देवी पुराण में काशी के विशालाक्षी मंदिर का उल्लेख मिलता है।
पौराणिक कथा
पुराणों के अनुसार जहाँ-जहाँ सती के अंग के टुकड़े, धारण किए वस्त्र या आभूषण गिरे, वहाँ-वहाँ शक्तिपीठ अस्तित्व में आये।इन शक्तिपीठों मे पुर्णागिरि, कामाख्या असम,महाकाली कलकत्ता,ज्वालामुखी कांगड़ा,शाकम्भरी सहारनपुर, हिंगलाज कराची आदि प्रमुख है ये अत्यंत पावन तीर्थस्थान कहलाते हैं। कहा यह भी जाता है कि जब भगवान शिव वियोगी होकर सती के मृत शरीर को अपने कंधे पर रखकर इधर-उधर घूम रहे थे, तब भगवती के दाहिने कान की मणि इसी स्थान पर गिरी थी। इसलिए इस जगह को 'मणिकर्णिका घाट' भी कहते हैं। कहा यह भी जाता है कि जब भगवान शिव वियोगी होकर सती के मृत शरीर को अपने कंधे पर रखकर इधर-उधर घूम रहे थे, तब भगवती का कर्ण कुण्डल इसी स्थान पर गिरा था।
विशालाक्षी पीठ
देवी के सिद्ध स्थानों में काशी में मात्र विशालाक्षी का वर्णन मिलता है तथा एक मात्र विशालाक्षी पीठ का उल्लेख काशी में किया गया है। दक्षिण भारतीय शैली में स्थापत्य माँ विशालाक्षी की मूर्ति स्वयं ही देदिप्तमान आभा प्रसारित करती हैं। बहुत कम यात्रियों का यहाँ तक पहुँचना हो पाता है,जरूरत है मंदिर के बारे में प्रचार प्रसार की । तथा
द वंडर दैट वाज़ इण्डिया
द वंडर दैट वाज़ इण्डिया : अ सर्वे ऑफ़ कल्चर ऑफ़ इण्डियन सब-कांटिनेंट बिफ़ोर द कमिंग ऑफ़ द मुस्लिम्स (The Wonder That Was India: A Survey of the Culture of the Indian Sub-Continent Before the Coming of the Muslims), भारतीय इतिहास से सम्बन्धित एक प्रसिद्ध पुस्तक है जिसकी रचना १९५४ में आर्थर लेवेलिन बाशम ने की थी। यह पुस्तक पशिमी जगत के पाठकों को लक्षित करके लिखी गयी थी। इस पुस्तक में बाशम ने अपने पूर्व के कुछ इतिहासकारों द्वारा खींची गयी भारतीय इतिहास की नकारात्मक छबि को ठीक करने का प्रयास किया है। इसका हिंदी अनुवाद "अद्भुत भारत" नाम से अनुदित और प्रकाशित हुआ।
'द वंडर दैट वाज़ इण्डिया' ने उन्हें अंतर्राष्ट्रीय स्तर पर ऐसे भारतविद के तौर पर स्थापित किया जिसकी प्रतिष्ठा विलियम जोंस और मैक्समूलर जैसी है। इसी पुस्तक के कारण उनकी छवि आज भी भारतीय बौद्धिक मानस में अंकित है। मुख्यतः पश्चिम के पाठक वर्ग के लिए लिखी गयी इस पुस्तक की गणना आर.सी. मजूमदार द्वारा रचित बहुखण्डीय "हिस्ट्री ऐंड कल्चर ऑफ़ इण्डियन पीपुल" के साथ की जाती है। इससे पहले औपनिवेशिक इतिहासकारों का तर्क यह था कि अपने सम्पूर्ण इतिहास में भारत सबसे अधिक सुखी, समृद्ध और संतुष्ट अंग्रेजों के शासनकाल में ही रहा। बाशम और मजूमदार को श्रेय जाता है कि उन्होंने अपने-अपने तरीके से भारत के प्राचीन इतिहास का वि-औपनिवेशीकरण करते हुए जेम्स मिल, थॉमस मैकाले और विंसेंट स्मिथ द्वारा गढ़ी गयी नकारात्मक रूढ़ छवियों को ध्वस्त किया।
समीक्षकों के अनुसार पुस्तक का सर्वाधिक सफल अध्याय राज्य, समाज-व्यवस्था और दैनंदिन जीवन से संबंधित है। बाशम अपनी इस विख्यात पुस्तक की शुरुआत 662 ईस्वी में लिखे गये एक कथन से करते हैं जो सीरियन ज्योतिषी और भिक्षु सेवेरस सेबोकीट का था : वस्तुतः इसी निष्पक्ष दृष्टि द्वारा प्राचीन भारतीय सभ्यता और संस्कृति पर किये गये उनके कार्यों ने आज भी बाशम को उन लोगों के लिए प्रासंगिक बना रखा है जिनकी थोड़ी सी भी रुचि भारत, भारतीय संस्कृति और सभ्यता में है।
प्राचीन भारतीय सभ्यता और संस्कृति पर किये गये अपने इस कार्य को "द वंडर दैट वाज़ इण्डिया" जैसे अलंकृत शीर्षक के तहत प्रस्तुत करने के पीछे वे एडगर एलन पो का हाथ मानते हैं। पो की कविता ‘टु हेलेन’ की पंक्तियों ‘द ग्लोरी दैट वाज़ ग्रीस, ऐंड द ग्रैंडियर दैट वाज़ रोम’ की तर्ज़ पर प्रकाशकों ने इस पुस्तक का भड़कीला, अलंकृत किंतु आकर्षक नामकरण किया।
यह ग्रंथ भारतीय उपमहाद्वीप की उस सभ्यता के आविर्भाव और विकासक्रम का प्रतिबिम्बन है जो प्रागैतिहासिक काल से शुरू हो मुसलमानों के आगमन के पूर्व तक यहाँ फली-फूली। दस अध्यायों में बँटी यह रचना मुख्यतः भारत संबंधी पाँच विषय-वस्तुओं को सम्बोधित है : इतिहास और प्राक्-इतिहास, राज्य-सामाजिक व्यवस्था-दैनंदिन जीवन, धर्म, कला और भाषा व साहित्य। प्राक्-इतिहास, प्राचीन साम्राज्यों का इतिहास, समाज, और ग्राम का दैनिक जीवन, धर्म और उसके सिद्धांत, वास्तुविद्या, मूर्तिकला, चित्रकला, संगीत और नृत्य, भाषा साहित्य, भारतीय विरासत और उसके प्रति विश्व का ऋण जैसे विषयों का संघटन इस पुस्तक को प्राचीन भारतीय सभ्यता का एक शुद्ध विश्वकोश बना देता है। इस पुस्तक ने भारतीय इतिहास और संस्कृति के विद्यार्थियों की एक पूरी पीढ़ी के लिए मूल पाठ का काम किया है।
भारतीयों द्वारा विश्व को दिये गये सांस्कृतिक अवदान की चर्चा करते हुए बाशम ने इस कृति में दिखाया है कि कैसे सम्पूर्ण दक्षिण-पूर्व एशिया को अपनी अधिकांश संस्कृति भारत से प्राप्त हुई, जिसका प्रतिबिम्बन जावा के बोरोबुदूर के बौद्ध स्तूप और कम्बोडिया में अंग्कोरवाट के शैव मंदिर में परिलक्षित होता है। बृहत्तर भारत के संदर्भ में चर्चा करते हुए कुछ भारतीय राष्ट्रवादी इतिहासकार इस क्षेत्र में बौद्ध और ब्राह्मण धर्म के लक्षणों का सांस्कृतिक विस्तार पाते हैं। लेकिन बाशम ने दिखाया है कि यद्यपि दक्षिण-पूर्व एशिया की भाँति चीन ने भारतीय विचारों को उनकी संस्कृति के प्रत्येक रूप में आत्मसात नहीं किया, फिर भी सम्पूर्ण सुदूर-पूर्व बौद्ध धर्म के लिए भारत का ऋणी है। इसने चीन, कोरिया, जापान और तिब्बत की विशिष्ट सभ्यताओं के निर्माण में सहायता प्रदान की है। भारत ने बौद्ध धर्म के रूप में एशिया को विशेष उपहार देने के अलावा सारे संसार को जिन व्यवहारात्मक अवदानों द्वारा अभिसिंचित किया हैं, बाशम उन्हें, चावल, कपास, गन्ना, कुछ मसालों, कुक्कुट पालन, शतरंज का खेल और सबसे महत्त्वपूर्ण-संख्या संबंधी अंक-विद्या की दशमलव प्रणाली के रूप में चिह्नित करते हैं।
दर्शन के क्षेत्र में प्राचीन बहसों में पड़े बिना बाशम ने पिछली दो शताब्दियों में युरोप और अमेरिका पर भारतीय अध्यात्म, धर्म-दर्शन और अहिंसा की नीति के प्रभाव को स्पष्ट रूप से दर्शाया है। इस पुस्तक के बारे में केनेथ बैलाचेट कहते हैं कि यह रचना भारतीय संस्कृति को सजीव और अनुप्राणित करने वाली बौद्धिक और उदार प्रवृत्ति के संश्लेषण का एक मास्टरपीस है। भारतीय महाद्वीप के बँटवारे के तुरंत बाद आयी यह सहानुभूति, और समभाव मूलभाव से अनुप्राणित औपनिवेशिकोत्तर काल की पांडित्यपूर्ण कृति साबित हुई। ब्रिटेन में अपने प्रकाशन के तुरन्त बाद इसका अमेरिका में ग्रोव प्रकाशन से पुनर्मुद्रण हुआ। इसके पेपरबैक संस्करणों ने इसे अमेरिकी बुकस्टोरों की शान बना दिया। फ्रेंच, पोलिश, तमिल, सिंहली और हिंदी में अनुवाद के साथ भारत और इंग्लैंड में भी इसके पेपरबैक संस्करण आये। मुख्यतः औपनिवेशिक ढंग से लिखे विंसेंट स्मिथ के ग्रंथ "ऑक्सफ़र्ड हिस्ट्री ऑफ़ इण्डिया" का संशोधित रूप में सम्पादन बाशम ने ही किया। इस पुस्तक में बाशम स्मिथ द्वारा भारतीय सभ्यता की प्रस्तुति में सहानुभूतिपरक दृष्टिकोण की आलोचना करते हुए बताते हैं की कैसे अलग-अलग संस्कृतियों में रुचि संबंधी मानदण्डों का भेद समझ पाने की अपनी असमर्थता के कारण स्मिथ इस निर्णय पर पहुँचते हैं कि राजपूत महाकाव्य रुक्ष और रसात्मक दृष्टि से निकृष्टतम है। इसके विपरीत बाशम ने सिद्ध किया कि वस्तुतः ऐसा नहीं है।
ईश्वरकृष्ण
ईश्वरकृष्ण एक प्रसिद्ध सांख्य दर्शनकार थे। इनका काल विवादग्रस्त है। डॉ॰ तकाकुसू के अनुसार उनका समय ४५० ई. के लगभग और डॉ॰ वि. स्मिथ के अनुसार २४० ई. के आसपास होना चाहिए। यह प्राय: निश्चित है कि वे बौद्ध दार्शनिक वसुबंधु के गुरु के समकालीन एवं प्रतिपक्षी थे। ईश्वरकृष्णकृत 'कारिका' सांख्य दर्शन पर उपलब्ध सर्वाधिक प्राचीन एवं लोकप्रिय ग्रंथ है।
'कारिका' में ईश्वरकृष्ण अपने को क्रमश: आसुरि एवं पंचशिखा के द्वारा सांख्य दर्शन के प्रवर्त्तक कपिल का शिष्य बताते हैं। वह मूलत: अनीश्वरवादी हैं। उनके अनुसार आध्यात्मिक, आधिदैविक, आधिभौतिक दु:खों से उनके निराकरण के उपायों की खोज आरंभ होती है। प्रत्यक्ष, अनुमान एवं शब्द यथार्थ ज्ञान के स्रोत हैं। इन ज्ञानस्रोतों से 'प्रकृति' और 'पुरुष' की नित्यता एवं मूलत्व सिद्ध होता है। मूल 'प्रकृति' की सूक्ष्मता से उसका प्रत्येक ज्ञान असंभव है, किंतु अपनी 'विकृति' (परिणाम) महत् आदि के रूप में वह बोधगमय है। 'परिणाम', चूँकि उत्पन्न होता है, अनित्य, असम तथा गतियुक्त है, ईश्वरकृष्ण के अनुसार सुख-दु:ख-मोह का स्वभाव 'प्रकृति' का है, पुरुष का नहीं। अत: मोक्ष 'प्रकृति विकृति' का होता है, पुरुष का नहीं। सत्व, रज तथा त्रिगुण प्रकृति के हैं और क्रमश: सात्विकता, क्रिया तथा जड़ता के कारण। इन गुणों का कार्य दीपक की तरह मोक्ष का मार्ग प्रशस्त करना है। ईश्वरकृष्ण 'पुरुष' को अचेतन प्रकृति का 'विपर्यय' बताते हैं, अत: 'पुरुष', 'प्रकृति' की अचेतन क्रियाओं का चेतन द्रष्टा (साक्षी) है, कर्ता नहीं। 'पुरुष' का अस्तित्व शरीरसंघात के परार्थत्व, अधिष्ठान और मोक्ष प्रकृति से सिद्ध है। साथ ही, जन्म मरण एवं उपकरणों के असाम्य और एक साथ प्रकृति के अभाव से 'पुरुष' का अनेकत्व भी सिद्ध है। सारांश में, पुरुष की सांसारिक अवस्था प्रकृति की क्रियाओं के प्रति उसकी मोहदृष्टि तथा 'कैवल्य' (मोक्ष) की अवस्था प्रकृति से 'निवृत्ति' या प्रकृति के स्व-स्वरूप का पृथकत्व ज्ञान है।
हरिहरपुर, बारुईपुर
हरिहरपुर (Hariharpur) भारत के पश्चिम बंगाल राज्य के दक्षिण २४ परगना ज़िले के बारुईपुर ब्लॉक में स्थित एक नगर है।
वायु संहिता
वायु संहिता (शिवपुराण) के पूर्व और उत्तर भाग में पाशुपत विज्ञान, मोक्ष के लिए भगवान शिव के ज्ञान की प्रधानता, हवन, योग और शिव-ध्यान का महत्त्व समझाया गया है। भगवान शिव ही चराचर जगत् के एकमात्र देवता हैं। भगवान शिव के 'निर्गुण' और 'सगुण' रूप का विवेचन करते हुए कहा गया है कि शिव एक ही हैं, जो समस्त प्राणियों पर दया करते हैं।
अध्ययन क्षेत्र
प्रयाग में ऋषियों द्वारा सम्मानित सूतजी के द्वारा कथा का आरम्भ,विद्यास्थानों एवं पुराणों का परिचय तथा वायु संहिता का प्रारम्भ(1)
ऋषियों का ब्रह्माजी के पास जा उनकी स्तुति करके उनसे परम पुरुष के विषय में प्रश्न करना और ब्रह्माजी का आनन्दमग्न हो ‘रुद्र’ कहकर उत्तर देना (2)
ब्रह्माजी के द्वारा परमतत्त्व के रूप में भगवान् शिव की ही महत्ता का प्रतिपान, उनकी कृपा को ही सब साधनों का फल बताना तथा उनकी आज्ञा से सब मुनियों का नैमिषारण्य में आना (3)
नैमिषारग्य में दीर्घसत्र के अन्त में मुनियों के पास वायुदेवता का आगमन, उनका सत्कार तथा ऋषियों के पूछने पर वायु के द्वारा पशु, पाश एवं पशुपति का तात्त्विक विवेचन (4-5) ऊं
महेश्वर की महत्ता का प्रतिपादन (6)
ब्रह्माजी की मूर्छा, उनके मुख से रुद्रदेव का प्राकट्य, सप्राण हुए ब्रह्माजी के द्वारा आठ नामों से महेश्वर की स्तुति तथा रुद्र की आज्ञा से ब्रह्मा द्वारा सृष्टि-रचना (7-12)
भगवान् रुद्र के ब्रह्माजी के मुख से प्रकट होने का रहस्य, रुद्र के महामहिम स्वरूप का वर्णन, उनके द्वारा रुद्रगणों की सृष्टि तथा ब्रह्माजी के रोकने से उनका सृष्टि से विरत होना (13-14)
ब्रह्माजी के द्वारा अ्द्धनारीश्वर रूप की स्तुति तथा उस स्त्रोत की महिमा (15)
महादेवजी के शरीर से देवी का प्राकट्य और देवी के भ्रूमध्यभाग से शक्ति का प्रादुर्भाव (16) भगवान् शिव का पार्वती तथा पार्षदों के साथ मन्दराचल पर जाकर रहना (17-24)
पार्वती की तपस्या, एक व्याघ्र पर उनकी कृपा (25)
गौरीदेवी का व्याघ्र को अपने साथ ले जाने के लिये ब्रह्माजी से आज्ञा माँगना (26)
मन्दराचल पर गौरीदेवी का स्वागत, महादेवजी के द्वारा उनके और अपने उत्कृष्ट स्वरूप एवं अविच्छेद्य सम्बन्ध पर प्रकाश (27)
अग्नि और सोम के स्वरूपका विवेचन तथा जगत्की अग्नीषोमात्मकता का प्रतिपादन (28)
जगत् ‘वाणी और अर्थरूप’ है-इसका प्रतिपादन (29)
ऋषियों के प्रश्न का उत्तर देते हुए वायुदेव के द्वारा शिव के स्वतन्त्र एवं सर्वानुग्राहक स्वरूप का प्रतिपादन (30-32)
पाशुपत-व्रत की विधि और महिमा तथा भस्मधारण की महत्ता (33)
बालक उपमन्यु को दूध के लिये दु:खी देख माता का उसे शिव की तथा उपमन्यु की तीव्र तपस्या (34)
भगवान् शंकर का इन्द्ररूप धारण करके उपमन्यु के भक्तिभाव की परीक्षा लेना (35)
अवशिष्ट धारा युक्ति
अवशिष्ट धारा युक्ति (residual-current device (RCD)) वैद्युत सुरक्षा से सम्बन्धित युक्ति है जो परिपथ को उस समय काट देती है जब इसको पता चलता है कि इसमें से होकर जाने वाले सभी चालक तारों की कुल धारा लगभग शून्य नहीं है। इसको अवशिष्ट-धारा परिपथ विच्छेदक (residual-current circuit breaker (RCCB)) भी कहते हैं।
प्रायः स्वस्थ अवस्था में किसी परिपथ में जाने वाली धारा और वापस आने वाली धारा लगभग बराबर होती हैं। किन्तु कहीं कोई दोष (fault) होने या किसी मानव द्वारा किसी तार को छू देने पर यह दशा नहीं रह पाती, जिसे यह युक्ति पहचान कर परिपथ को तोड़ देती है।
अवशिष्ट धारा युक्तियाँ इस प्रकार डिजाइन की जाती हैं कि वे शीघ्रातिशीघ्र परिपथ को तोड़ दें ताकि किसी को वैद्युत धक्का (शॉक) लगने की दशा में इतनी जल्दी परिपथ विच्छेदित हो जाय कि सम्बन्धित व्यकि को कम से कम चोट आए। ये युक्तियाँ अति-धारा (ओवर-करेंट) अथवा शॉर्ट-सर्किट के विरुद्ध काम करने के लिए नहीं बनी होतीं।
थाईलैंड में धर्म
थाईलैंड में धर्म भिन्न है। थाई संविधान में कोई आधिकारिक राज्य धर्म नहीं है, जो सभी थाई नागरिकों के लिए धार्मिक स्वतंत्रता की गारंटी देता है, हालांकि राजा को कानून द्वारा थ्रावाड़ा बौद्ध होने की आवश्यकता होती है। थाईलैंड में प्रचलित मुख्य धर्म बौद्ध धर्म है, लेकिन हिंदू धर्म का एक मजबूत अंतर्निहित ब्राह्मणों के वर्ग के साथ पवित्र कार्य है। बड़ी थाई चीनी आबादी ताओवाद सहित चीनी लोक धर्मों का भी अभ्यास करती है। चीनी धार्मिक आंदोलन 1970 के दशक में थाईलैंड में फैल गया और बौद्ध धर्म के साथ संघर्ष में आने के लिए हाल के दशकों में यह इतना बढ़ गया है; यह बताया जाता है कि प्रत्येक वर्ष 200,000 थाई धर्म में परिवर्तित हो जाते हैं।कई अन्य लोग, विशेष रूप से ईशान जातीय समूह के बीच, ताई लोक धर्मों का अभ्यास करते हैं। थाई मलेशिया द्वारा गठित एक महत्वपूर्ण मुस्लिम आबादी, विशेष रूप से दक्षिणी क्षेत्रों में मौजूद है।
जनसांख्यिकी
आधिकारिक जनगणना के आंकड़ों के अनुसार 95% से अधिक थाई बौद्ध धर्म का पालन करते हैं। हालांकि, देश के धार्मिक जीवन इस तरह के आंकड़ों से चित्रित किए जाने से कहीं अधिक जटिल हैं। बड़ी थाई चीनी आबादी में से अधिकांश, जो बौद्ध धर्म का पालन करते हैं उनमें से अधिकांश को प्रमुख थेरावा परंपरा में एकीकृत किया गया है, केवल एक नगण्य अल्पसंख्यक के साथ चीनी बौद्ध धर्म को बरकरार रखा गया है।
सिख धर्म
सिख धर्म थाईलैंड में लगभग 70,000 अनुयायियों के साथ एक मान्यता प्राप्त अल्पसंख्यक धर्म है। धर्म भारत से प्रवासियों द्वारा लाया गया था जो 19वीं शताब्दी के उत्तरार्ध में पहुंचने लगे। बैंकाक में गुरुद्वारा श्री गुरु सिंह सभा सहित देश में लगभग बीस सिख मंदिर या गुरुद्वारे हैं। 2006 में सिख समुदाय का आंकलन किया था जिसके अनुसार उस समय लगभग 70,000 लोग शामिल थे, जिनमें से अधिकतर बैंकॉक, चियांग माई, नाखोन रत्थासिमा, पट्टाया और फुकेत में रहते थे। आंकलन के समय देश में उन्नीस सिख मंदिर थे। सिख धर्म संस्कृति मंत्रालय के धार्मिक मामलों विभाग के साथ पंजीकृत पांच धार्मिक समूहों में से एक था |
बौद्ध धर्म
थाईलैंड में बौद्ध धर्म काफी हद तक थेरावाड़ा स्कूल है। थाईलैंड की 96% से अधिक आबादी इस तरह के स्कूल का पालन करती है, हालांकि थाई बौद्ध धर्म का प्रयोग चीनी स्वदेशी धर्मों के साथ बड़े थाई चीनी आबादी और थाई द्वारा हिंदू धर्म के साथ किया जाता है। थाईलैंड में बौद्ध मंदिरों को लंबे सुनहरे स्तूपों की विशेषता है, और थाईलैंड का बौद्ध वास्तुकला अन्य दक्षिण पूर्व एशियाई देशों, विशेष रूप से कंबोडिया और लाओस के समान है, जो थाईलैंड के साथ एक सांस्कृतिक और ऐतिहासिक विरासत साझा करते हैं।
हिंदू धर्म
भारतीय मूल के हजारों हिंदू मुख्य रूप से बड़े शहरों में थाईलैंड में रहते हैं। "पारंपरिक हिंदुओं" के इस समूह के अलावा, थाईलैंड अपने शुरुआती दिनों में खमेर साम्राज्य के शासन में था, जिसमें मजबूत हिंदू जड़ें थीं, और थाई के बीच का प्रभाव आज भी बना हुआ है। लोकप्रिय रामकियन महाकाव्य हिंदू रामायण पर आधारित है। आयुथ्या की पूर्व राजधानी का नाम हिंदु भगवान राम के भारतीय जन्मस्थान अयोध्या के लिए रखा गया था।
कोमल ओली
कोमल ओली (नेपाली: कोमल ओली) (जन्म 16 अप्रैल) एक नेपाली रेडियो-अनाउंसर और टेलीविज़न शख़्सियत, लोक गायिका, मनोरंजनकर्ता और राजनीतिज्ञ हैं। उन्होंने हाल ही में नेपाली राजनीति में प्रवेश किया है। वे महिलाओं के लिए आरक्षित पद भरने वाले नेपाल साम्यवाद दल (एनसीपी) का प्रतिनिधित्व करने वाली संघीय राष्ट्रीय सभा की सदस्य हैं। उन्होंने कई लोकगीत गाए हैं। वे अविवाहित हैं। कोमल ने स्वयं एक प्रसिद्ध गीत “पोइला जाना पाम!” जिसका शाब्दिक अर्थ है-मुझे जाने दो! प्रकाशित किया है।
2016 के उत्तर कोरियाई परमाणु परीक्षण
6 जनवरी 2016 को 10:00:01 यूटीसी+०८:३० पर, उत्तर कोरिया ने किल्जु शहर, किल्जु काउंटी से लगभग 30 mi दूर उत्तर-पश्चिम में अपने पुंग्ये-री परमाणु परीक्षण स्थल पर एक भूमिगत परमाणु परीक्षण किया। उत्तर कोरियाई मीडिया ने इन परीक्षणों के बाद इसके सफल होने का दावा किया; उत्तर कोरिया के पास इस क्षमता का होना लगभग एक महीने पहले से ही चर्चा का विषय बना हुआ था। संयुक्त राज्य भूगर्भ सर्वेक्षण ने इस जगह के पास 5.1 परिमाण के भूकंप आने का दावा किया; चीनी भूकम्प नेटवर्क केंद्र ने इसके 4.9 परिमाण के होने का दावा किया ; वहीं दक्षिण कोरियाई मौसम विभाग के अनुसार इसकी तीव्रता 4.2 पैमान की थी।
कोमल ओली
प्रारंभिक जीवन
कोमल का जन्म १६ अप्रैल को टिकरी डांग में दीपा और ललित ओली के घर हुआ था। वह चार बच्चों में सबसे बड़ी हैं। उन्होंने अपना सारा बचपन अपने गृहनगर में बिताया। वहीं के स्थानीय स्कूल से उन्होंने स्नातक किया। अपने स्कूली जीवन में उन्होंने स्वयं को संगीत में प्रशिक्षित किया।
वरठी
वरठी (Warthi) भारत के महाराष्ट्र राज्य के भंडारा ज़िले में स्थित एक शहर है।
कोमल ओली
रेडियो नेपाल और लोक गायक
उन्होंने २०४६ वि.सं. में रेडियो नेपाल द्वारा आयोजित राष्ट्रीय लोक गायन प्रतियोगिता में प्रवेश किया और दूसरा स्थान हासिल किया। २०४९ वि.सं. में वे काठमांडू चली गईं और रेडियो नेपाल द्वारा उन्हें एक न्यूज़कास्टर के रूप में काम पर रखा गया।
सफलता और प्रसिद्धि
वे रेडियो की पहुँच के कारण एक न्यूज़कास्टर के रूप में रेडियो नेपाल और लोक गायिका के रूप में जल्दी ही देश के सबसे दूरस्थ क्षेत्रों और नेपाली घरानों में एक जानी-पहचानी आवाज़ बन गईं। उन्होंने अपने जीवन में एक दर्जन से अधिक अल्बम निकाले हैं। वे महत्वाकांक्षी रेडियो और टीवी पत्रकारों को भी प्रशिक्षित करती हैं।
2016 के उत्तर कोरियाई परमाणु परीक्षण
द न्यूयॉर्क टाईम्स के अनुसार, उत्तर कोरिया ने परीक्षण को सफल बताया, जबकि द गार्जियन के अनुसार कोरियाई सरकार ने इसे अमेरिका के बेहद ज्यादा परमाणु हथियारों के जवाब में अपनी सुरक्षा के लिये किया गया परीक्षण बताया है। एन॰के॰ न्यूज ने अपनी रपट में कोरियाई केंद्रीय दूरदर्शन को उद्धृत करते हुए कहा कि,
हालांकि दक्षिण कोरिया की गुप्तचर संस्था और बाहरी परमाणु विशेषज्ञ प्योंगयांग के दावों पर शक़ करते हुए कह रहे हैं कि उत्तर कोरिया ने हाइड्रोजन नहीं बल्कि किसी आम परमाणु बम का परीक्षण किया है।
पृष्ठभूमि
दिसम्बर २०१५ में, उत्तर कोरिया के सर्वोच्च नेता किम जोंग-उन ने कहा था की उनके देश के पास हाइड्रोजन बम के प्रक्षेपण करने की क्षमता है। ज्ञात हो कि, हाइड्रोजन बम उत्तर कोरिया द्वारा बम पहले परीक्षण किये गये आम परमाणु बमों की तुलना में कहीं ज़्यादा ताक़तवर और विनाशकारी होता है। उन के इस दावे को व्हाइट हाउस और दक्षिण कोरियाई अधिकारियों के द्वारा संदेह से देखा गया।
नव वर्ष दिवस पर दिये गये अपने भाषण में, किम जोंग-उन ने चेताया था कि बाहरी शक्तियों द्वारा की गई उकसावे की कार्वाइयों को "न्याय की पवित्र लड़ाई" ("holy war of justice" ) से निपटा जायेगा।
परीक्षण
२०१६ के परमाणु परीक्षण 10:00:01, January 6, 2016 स्थानीय समय (01:30:01 यूटीसी) पर पुंग्ये-री परमाणु परीक्षण स्थल में किये गये बताए गये जिनकी वजह से ४.९ अथवा ५.१ परिमाण का भूकम्प दर्ज किया गया। यह २०१३ में हुए पिछले परीक्षण के दौरान आये ५.१ परिमाण के भूकम्प जैसा ही था। २०१३ के परीक्षणों पर उत्तर कोरिया ने ६-९ किलोटन टीएनटी के समतुल्य के विस्फ़ोट होने का दावा किया था। हालांकि, २०१६ के परीक्षणों को उत्तर कोरिया ने हाइड्रोजन बम का एक सफल परीक्षण बताया है, अंतरराष्ट्रीय विशेषज्ञों और दक्षिण कोरियाई सरकार ने इस पर संदेह जताया है।
अंतरराष्ट्रीय प्रतिक्रियाएँ
उत्तर कोरिया की इस घोषणा के बाद दुनिया भर में इन परीक्षणों की आलोचना का दौर शुरू हो गया। संयुक्त राष्ट्र सुरक्षा परिषद ने इसकी निंदा करते हुए कहा कि "...(उत्तर कोरिया) अंतरराष्ट्रीय शांति और सुरक्षा के लिए एक स्पष्ट ख़तरा बना हुआ है।" सुरक्षा परिषद का कहना है कि उत्तर कोरिया ने परमाणु परीक्षण करके संयुक्त राष्ट्र के पहले के प्रस्तावों का उल्लंघन किया है और इसके मद्देनज़र सुरक्षा परिषद ने उत्तर कोरिया पर और प्रतिबंध लगाने की बात भी कही है।
दक्षिण कोरिया
दक्षिण कोरिया ने इसे विश्व शांति के लिये गंभीर खतरा बताते हुए इसे संयुक्त राष्ट्र सुरक्षा परिषद के संकल्पों की घोर अवहेलना बताते हुए इसकी कड़ी भर्त्सना की है।
योगाचार
योगाचार या विज्ञानवाद बौद्ध दर्शन एवं मनोविज्ञान का एक प्रमुख शाखा है। यह भारतीय महायान की उपशाखा है। इस सम्प्रदाय की स्थापाना ईसा की तीसरी शताब्दी में मैत्रेय या मैत्रेयनाथ ने की थी। इस दर्शन का विकास असंग एवं वसुबन्धु ने किया। योग तथा आचार पर विशेष बल देने के कारण इसे योगाचार कहते हैं। योगाचार को 'विज्ञानवाद', विज्ञप्तिवाद, या विज्ञप्तिमात्रतावाद भी कहते हैं।
सिंगारेनी
सिंगारेनी (Singareni) भारत के तेलंगाना राज्य के भद्राद्री कोठागुडम ज़िले में स्थित एक गाँव है।
2016 के उत्तर कोरियाई परमाणु परीक्षण
ऑस्ट्रेलिया
ऑस्ट्रेलिया की विदेश मंत्री जूली बिशप ने एक विज्ञप्ति में इसे उत्तर कोरियाई सरकार की भड़काऊ और खतरनाक कार्यवाई बताते हुए इसकी भर्त्सना की।
चीन
चीन के विदेश मंत्रालय की प्रवक्ता हुआ चुनयिंग ने कहा कि चीन इस परमाणु परीक्षण का विरोध करता है।
रामसाबास
रामसाबास राजस्थान के नागौर जिले में डीडवाना पंचायत समिति का एक गांव है।
2016 के उत्तर कोरियाई परमाणु परीक्षण
फिलिपींस
फिलिपींस के विदेश मंत्रालय ने कहा कि फिलिपींस संयुक्त राष्ट्र सुरक्षा परिषद के उत्तर कोरिया को परमाणु परीक्षणों के संदर्भ में दिये गये दिशा निर्देशों की अवहेलना करने वाली किसी भी कार्यवाई की घोर भर्त्सना करता है।
योगाचार
योगाचार्य इस बात की व्याख्या करता है कि हमारा मन किस प्रकार हमारे अनुभवों की रचना करता है। योगाचार दर्शन के अनुसार मन से बाहर संवेदना का कोई स्रोत नहीं है।
मस्तीज़ादे
मस्तीज़ादे (अंग्रेजी :Mastizaade) एक आगामी भारतीय हिन्दी वयस्क हास्य फ़िल्म है जिनका निर्देशन मिलाप ज़ावेरी ने किया है। फ़िल्म २९ जनवरी २०१६ को सिनेमाघरों में प्रदर्शित हुई।
रामसाबास
यह ग्राम पंचायत मुख्यालय भी है।
मस्तीज़ादे
कलाकार
• 2
रामसाबास
जनगणना
योगाचार
इस सम्प्रदाय मत के अनुसार चित्त (मन) या विज्ञान के अतिरिक्त संसार के किसी भी वस्तु का अस्तित्व नहीं है। समस्त ब्राह्य पदार्थ, जिन्हें हम देखते हैं वे विज्ञान मात्र हैं। योगाचार द्वारा आलय विज्ञान को वश में करके विषय ज्ञान की उत्पत्ति को रोका जा सकता है, ऐसा हो जाने पर व्यक्ति निर्वाण को प्राप्त करता है।
इस संप्रदाय का मत हे कि पदार्थ (बाह्य) जो दिखाई पड़ते हैं, वे शून्य हैं । वे केवल अन्दर ज्ञान में भासते हैं, बाहर कुछ नहीं हैं । जैसे, 'घट' का ज्ञान भीतर आत्मा में है, तभी बाहर भासता है, और लोग कहते हैं कि यह घट है । यदि यह ज्ञान अंदर न हो तो बाहर किसी वस्तु का बोध न हो। अतः सब पदार्थ अन्दर ज्ञान में भासते हैं और बाह्य शून्य है। इनका यह भी मत है कि जो कुछ है, वह सब दुःख स्वरूप है, क्योंकि प्राप्ति में संतोष नहीं होता, इच्छा बनी रहती है ।
2016 के उत्तर कोरियाई परमाणु परीक्षण
संयुक्त राज्य अमेरिका
संयुक्त राज्य अमेरिका ने कहा कि वो उकसावे की कार्यवाईयों का जवाब देगा और उत्तर कोरिया को अपने अंतरराष्ट्रीय वादों का मान रखना चाहिये।
संयुक्त राष्ट्र
संयुक्त राष्ट्र सुरक्षा परिषद ने उत्तर कोरिया के परमाणु परीक्षण के दावों की हकीकत जाँचने व बाद के हलातों पर चर्चा करने के लिये व उ.को. पर और अधिक प्रतिबंध लगाने या किसी कार्यवाई पर चर्चा करने के लिये बैठक बुलाई है।
रूसी संघ
रूस की सरकार ने हाइड्रोजन बम परीक्षण की घोर भर्त्सना करते हुए इसे देश के लिये खतरा बताया है।
निकोलस पूरन
निकोलस पूरन (जन्म २ अक्टूबर १९९५) एक त्रिनिदादियन क्रिकेटर है जो वेस्टइंडियन घरेलू मैचों में त्रिनिदाद और टोबैगो और कैरीबियाई प्रीमियर लीग (सीपीएल) में रेड स्टील के लिए खेलते है। २०१४ सीजन में वह सीपीएल में खेलने वाले सबसे कम उम्र के खिलाड़ी रहे है।
IPL 2022 में सनराइजर्स हैदराबाद (SRH) ने 10.75 करोड़ रुपए की बड़ी कीमत चुकाकर पूरन को खरीदा, पूरन का बेस प्राइस 1.5 करोड़ रुपए था।
पालोट
पालोट राजस्थान के नागौर जिले में डीडवाना पंचायत समिति का एक गांव है।
यह ग्राम पंचायत मुख्यालय भी है।
जनगणना
शाहपुर, भंडारा
शाहपुर (Shahapur) भारत के महाराष्ट्र राज्य के भंडारा ज़िले में स्थित एक शहर है।
मिर्ज़ापुर (टीवी शृंखला)
मिर्ज़ापुर, अपराध-रोमांच आधारित एक भारतीय वेब शृंखला है। एक्सेल एंटरटेनमेंट द्वारा निर्मित यह वेब शृंखला अमेज़न प्राइम वीडियो पर प्रदर्शित हुई। इनसाइड एज और ब्रेथ के बाद यह अमेज़न प्राइम वीडियो की तीसरी भारतीय मूल वेब शृंखला है। पंकज त्रिपाठी, अली फज़ल, विक्रान्त मैस्सी, श्वेता त्रिपाठी, श्रिया पिलगांवकर, रसिका दुग्गल, हर्षिता गौर, दिव्येंदु शर्मा तथा कुलभूषण खरबंदा ने वेब शृंखला में मुख्य भूमिकाएं निभाई हैं।
शृंखला नशीली दवाओं के कारोबार (अफीम), बंदूकों, हत्याओं और अराजकता को दर्शाती है। इसमें उत्तर प्रदेश के पूर्वांचल क्षेत्र में व्याप्त माफिया डॉन की प्रतिद्वंद्विता, उनके दबदबे और इलाके में फैले अपराध तंत्र को दर्शाया गया है। इसके पहले मौसम (सीज़न) में कुल 9 प्रकरण (एपिसोड) हैं। 22 अक्टूबर 2020 को जारी शृंखला को दूसरे मौसम में कुल 10 प्रकरण हैं। पहले दूसरे मौसम का प्रसारण 23 अक्टूबर 2020 के लिए निर्धारित किया गया था, लेकिन फिर इसे एक दिन पहले यानी 22 अक्टूबर 2020 को प्रदर्शित किया गया था।
मामड़ोदा
मामड़ोदा राजस्थान के नागौर जिले में डीडवाना पंचायत समिति का एक गांव है।
यह ग्राम पंचायत मुख्यालय भी है।
जनगणना
सावरी जवाहरनगर
सावरी जवाहरनगर (Sawari Jawaharnagar) भारत के महाराष्ट्र राज्य के भंडारा ज़िले में स्थित एक शहर है।
काकद्वीप
काकद्वीप (Kakdwip) भारत के पश्चिम बंगाल राज्य के दक्षिण २४ परगना ज़िले में स्थित एक नगर है। यह हुगली नदी के पूर्वी तट पर बसा हुआ है।
उपस्कर अवतरण प्रणाली
उपस्कर अवतरण प्रणाली (instrument landing system या ILS) एक भूमि पर स्थापित उपस्कर अप्रोच प्रणाली होती है, जो विमान को उड़ान पट्टी पर पहुंचते हुए और अवतरण के समय सटीक मार्गदर्शन उपलब्ध कराती है। इसमें रेडियो संकेतों के संयोजन एवं कई स्थानों पर उच्च-तीव्रता के प्रकाश एरेज़ का प्रयोग किया जाता है जिससे कि निम्न दृश्यता, खराब मौसम, हिमपात, उड़ान प्रतिबंधों आदि के रहते हुए भी विमान का सुरक्षित अवतरण सुनिश्चित हो सके।
प्रत्येक आई.एल.एस एप्रोच के लिये इन्स्ट्रुमेन्ट अप्रोच प्रोसीजर चार्ट्स (अप्रोच प्लेट्स) उपलब्ध रहते हैं, जो विमानचालकों को आई.एफ़.आर (उपस्कर उड़ान नियम) प्रचालन के प्रयोग हेतु वांछित जानकारी, वहां से संबंधित प्रणाली के घटकों द्वारा प्रयोग की गयीं रेडियो आवृत्तियां एवं उस प्रणाली विशेष के प्रयोग हेतु निश्चित की गईं न्यूनतम सुरक्षित दॄश्यता आवश्यकताएं (मिनिमम विज़िबिलिटी रिक्वायरमेन्ट्स) आदि का पूर्ण ब्यौरा दिया गया होता है।
रेडियो-नौवहन सहायताएं (एड्स) सीएएसटी/आइ सी ए ओ द्वारा अन्तर्राष्ट्रीय मानकों हेतु निर्धारित की गईं सीमा के भीतर ही रहनी चाहिये। सुरक्षा कारणों से इन सीमाओं को सुनिश्चित करने हेतु निश्चित अवधि के भीतर समय समय पर कुछ उड़ान निरीक्षण संगठन इन उपस्करों की जाँच करते रहते हैं। ये निरीक्षण आइ.एल.एस उपस्करों की जांच एवं परिशुद्धता प्रमाणन हेतु सक्षम एवं संगत उपर्करों से सुसज्जित विमान द्वारा जांच कार्य सम्पन्न किया करते हैं। भारत में ये कार्य भारतीय विमानपत्तन प्राधिकरण के अधीन एक इकाई उड़ान निरीक्षण एकक द्वारा सम्पन्न की जाती है।
प्रचालन सिद्धांत
एक आई.एल.एस प्रणाली दो स्वतंत्र उप-प्रणालियों से बनती है, जिनमें से उड़ानपट्टी को अग्रसर अवतरण करते हुए विमान को एक क्षैतिज मार्गदर्शन करती है (लोकलाईज़र), तथा दूसरी ऊर्ध्वाधर मार्गदर्शन (ग्लाइडपाथ) करती है। ये मार्गदर्शन विमान संचालन कर रहे पायलट को विमान के डैशबोर्ड पर उपस्थित आई.एल.एस रिसीवर द्वारा मॉड्यूलन गहराई तुलना (मॉड्यूलेशन डेप्थ कम्पैरिज़न) कर के उपलब्ध होता है।
लोकलाइज़र (LOC, या LLZ भी प्रयोग में था जब तक कि ICAO ने LOC को आधिकारिक प्रयोग मान्यता नहीं दे दी) एन्टीना एरे उड़ानपट्टी के प्रस्थान छोर के पार सुरक्षित दूरी पर स्थापित किया जाता है। ये एण्टीना प्रायः सदिश एन्टीनाओं के बहुत से जोड़ों से बनता है। आई.एल.एस के ४० में से किसी एक निश्चित चैनल पर कैरियर आवृत्ति परास 108.10 मेगा हर्ट्ज़ एवं 111.95 मेगाहर्ट्ज़ (जिसमें the 100 कि.हर्ट्ज़ का प्रथम अंक सदा ऑड होता है, अतः लोकलाइज़र आवृत्तियाँ 108.10, 108.15, 108.30 और इसी प्रकार आगे चलती हैं, किन्तु 108.20, 108.25, 108.40, का प्रयोग नहीं किया जाता है।) एक को ९० हर्ट्ज़ पर एम्प्लीट्यूड मॉड्यूलन किया जाता है, जबकि दूसरी को १५० हर्ट्ज़ पर। और तब इन दोनों कैरियर आवृत्तियों को भिन्न किन्तु सह-स्थापित एण्टीना प्रणाली से प्रसारित किया जाता है। प्रत्येक एण्टीना एक तंग बीम प्रेक्षित करता है, जिनमें से बायां एण्टीना उड़ानपट्टी मध्यरेखा के कुछ बांयीं ओर तथा दायां एण्टीना कुछ दायीं ओर।
विमान में रखा लोकलाइज़र रिसीवर 90 Hz एवं 150 Hz संकेतों में मॉड्यूलन गहरायी में अंतर (डिफ़रेन्स इन डेप्थ ऑफ़ मॉड्यूलेशन यानि DDM) मापता है। लोकलाइज़र उपस्कर के लिये प्रत्येक मॉड्यूलेटिंग आवृत्ति के लिये मॉड्यूलेशन गहरायी २०% होती है। तब ९० एवं १५० हर्ट्ज़ वाले दोनों संकेतों की गहरायी में अंतर (डीडीएम) आने वाले विमान की मध्य-रेखा से विचलन के अनुसार अलग अलग माण का होता है।
कोहरा रेगिस्तान
कोहरा रेगिस्तान या कोहरा मरुभूमि ( fog desert ) ऐसे रेगिस्तान को कहते हैं जहाँ पड़ने वाला अधिकतर जल कोहरे द्वारा पहुँची नमी से आता है। ऐसे क्षेत्रों में कोहरे से ही वनस्पतियों और जानवरों को जल मिलता है। दक्षिणी अमेरिका में पेरू और चिली के तट पर स्थित आताकामा रेगिस्तान, अफ़्रीका में नामीबिया का नामीब रेगिस्तान, उत्तरी अमेरिका में मेक्सिको का बाहा कैलिफ़ोरनिया रेगिस्तान और अरबी प्रायद्वीप का तटीय कोहरा रेगिस्तान इसके कुछ उदाहरण हैं।
उपस्कर अवतरण प्रणाली
प्रचालन सिद्धांत
यदि विमानचालक को 90 Hz या 150 Hz मॉड्यूलन संकेतों में से किसी एक की अधिकता मिलती है, तो इसका सीधा अर्थ है कि विमाण मध्य-रेखा से विचलित है। कॉकपिट में क्षैतिज स्थिति संकेतक (हॉरिज़ॉन्टल सिचुएशन इंडिकेटर या HSI, आईएलएस उपस्कर के विमान भाग का एक अंग) या कोर्स डेविएशन इंडिकेटर (सीडीआई या CDI) दर्शाता है कि विमान को बायें या दायें लिने से इस त्रुटि में सुधार किया जा सकता है। यदि डीडीएम शून्य है, तब विमान मध्य-रेखा के ठीक ऊपर है एवं सीडीआई की सुई ठीक शून्य दिखाती है। इस स्थिति में विमान उड़ानपट्टी की मध्य रेखा से मेल खाती लोकलाईज़र की असल मध्य-रेखा पर स्थित है। किसी सुधार की आवश्यकता नहीं है।
ग्लाइडस्लोप (GS) या ग्लाइडपाथ (GP) एन्टीना एरे उड़ानपट्टी की टचडाउन बिन्दु के किसी एक ओर लगी होतई है। ग्लाइडपाथ संकेत 328.6 एवं 335.4 मेगाहर्ट्ज़ की कैरियर आवृत्ति को लोकलाईज़र के समान तकनीक से मॉड्यूलन करके ही प्रेक्षित किया जाता है। ग्लाइडपाथ की मध्यरेखा क्षैतिज से लगभग 3° कोण बनाते हुए ऊपर की ओर उठती है। यह बीम 1.4° गहरी; ग्लाइडस्लोप मध्य-रेखा से 0.7° नीचे एवं उससे 0.7° ऊपर को प्रेक्षित होती है।
ये संकेत भी विमान के कॉकपिट में रखे आईएलएस के पटल पर दिखाये जाते हैं। ये उपस्कर प्रायः ओम्नी-बियरिंग इंडिकेटर या नैव इण्डिकेटर कहलाते हैं। पायलट विमान को इस प्रकार नियंत्रित करता है कि सीडीआई पटल पर क्षैतिज सुई पटल की मध्य रेखा पर (शून्य स्थिति) पर ही रहे। ये सुनिश्चित करता है कि विमान उड़ान-पट्टी की मध्यरेखा के ठीक ऊपर ही है। इस प्रकार पायलट को ऊर्ध्वाधर मार्गदर्शन मिलता है और वह टचडाउन बिन्दु पर भली-भांति उतर पाने में सक्षम होता है। कई विमानों में आई-एल-एस प्रणाली सक्षम ऑटो-पायलट सुविधा भी होती है, जो विमान को इन संकेतों द्वारा मानवीय दखल के बिना भी सुरक्शःइत अवतरित करा देती है।
आईएलएस श्रेणियाँ
उपस्कर अवतरण प्रणाली की तीन श्रेणियां होती हैं, जो इन्हीं नामों वाले प्रचालन की श्रेणियों के लिये सहायक होती हैं। निम्न जानकारी ICAO, FAA एवं JAA से मिली जानकारी पर आधारित हैं; हालांकि कुछ स्थानों या राष्ट्रों में इससे अंतर भी संभव है।
समन्तभद्र
आचार्य समन्तभद्र दूसरी सदी के प्रमुख दार्शनिक और प्रमुख दिगम्बर आचार्य व थे। वह जैन दर्शन के प्रमुख सिद्धांत, अनेकांतवाद के महान प्रचारक थे। उनका जन्म कांचीनगरी (शायद आज के कांजीवरम) में हुआ था। उनकी सबसे प्रख्यात रचना रत्नकरण्ड श्रावकाचार हैं।
व्याधि
आचार्य समन्तभद्र मुनि को संन्यास जीवन के शुरुवाती वर्षों में भस्मक नाम की व्याधि हो गयी थी जिसमें तिर्ष्ण भूख लगती हैं। चूँकि दिगंबर मुनि एक बार से ज्यादा आहार नहीं लेते, उन्हें इससे काफी कष्ट होने लगा जिसके कारण अंत में उन्होंने सल्लेखना व्रत धारण करने का सोचा जब उन्होंने अपने गुरु से इसके लिए आज्ञा मांगी तो गुरु ने इसकी आज्ञा नहीं दी। उनके गुरु ने उन्हें मुनि व्रतों का त्याग कर रोग उपचार करने को कहा। उपचार के बाद आचार्य समन्तभद्र स्वामी ने दोबारा मुनि व्रतों को धारण किया और महान आचार्य हुए।
निकोल फाल्टम
निकोल मारिया फालटम (जन्म 17 जनवरी 2000) एक ऑस्ट्रेलियाई क्रिकेटर हैं, जो विमेंस नेशनल क्रिकेट लीग (डब्ल्यूएनसीएल) और विमेंस बिग बैश लीग (डब्लूबीबीएल) में विक्टोरिया के लिए विकेटकीपर और दाएं हाथ के बल्लेबाज के रूप में खेलते हैं।  वह 2020-21 डब्ल्यूबीबीएल सीज़न के फ़ाइनल में स्टार्स के लिए खेली, जो अंततः सिडनी थंडर से हार गई।
जनवरी 2022 में, फ़ाल्टम को इंग्लैंड ए के खिलाफ उनकी श्रृंखला के लिए ऑस्ट्रेलिया की ए टीम में नामित किया गया था, जिसमें मैच महिला एशेज के साथ खेले गए थे।
22 अक्षांश उत्तर
22 अक्षांश उत्तर (22th parallel north) पृथ्वी की भूमध्यरेखा के उत्तर में 22 अक्षांश पर स्थित अक्षांश वृत्त है। यह काल्पनिक रेखा हिन्द महासागर (बंगाल की खाड़ी और अरब सागर), प्रशांत महासागर व अटलांटिक महासागर और उत्तर अमेरिका, एशिया (बंग्लादेश, म्यान्मार, लाओस, वियतनाम, चीन, ताइवान, सउदी अरब, ओमान) व अफ़्रीका के भूमीय क्षेत्रों से निकलती है। यह भारत के गुजरात, मध्य प्रदेश, पश्चिम बंगाल, छत्तीसगढ़ और उड़ीसा के भूमीय क्षेत्रों से निकलती है।
लाखनी
लाखनी (Lakhni) भारत के महाराष्ट्र राज्य के भंडारा ज़िले में स्थित एक गाँव है। राष्ट्रीय राजमार्ग ५३ यहाँ से गुज़रता है। लाखनी भारत के महाराष्ट्र के भंडारा जिले में लाखनी तालुका का एक कस्बा और मुख्यालय है। यह भंडारा जिले में 3.50 किमी पर सबसे बड़ा फ्लाईओवर है। लखानी अपने जिला मुख्य शहर भंडारा से 21.3 किमी और राज्य की राजधानी मुंबई से 837 किमी दूर है।
सन्दर्भ
घुमने केे लिए जगह
सोहावल रियासत
सिहावल रियासत''' ब्रिटिश राज की बघेलखण्ड एजेंसी की रियासत थी।
ऐक्टर-नेटवर्क सिद्धान्त
ऐक्टर-नेटवर्क सिद्धान्त (Actor–network theory (ANT)) सामाजिक सिद्धान्त एवं अनुसंधान की वह विधि है जो वस्तुओं को सामाजिक नेटवर्क का भाग मानती है। नेटवर्क की अवधारणा के इर्द-गिर्द हुआ चिन्तन अभी तक प्रौद्योगिकीय और सामाजिक चिन्तन के बीच संबंध-सूत्र कायम करने की समस्या का संतोषजनक हल नहीं खोज पाया है। एक्टर- नेटवर्क थियरी इसी समाधान का प्रयास करती है। विज्ञान और प्रौद्योगिकी संबंधी अध्ययन के विद्वान ब्रूनो लातूर और मिशेल कैलन ने समाजशास्त्री जॉन लॉक की मदद से इसका प्रतिपादन किया। तकनीकी रूप से इसे ‘मैटीरियल-सीमियोटिक’ पद्धति का नाम दिया जाता है। अर्थात् इस सिद्धांत के द्वारा वस्तुओं के बीच संबंधों का अध्ययन तो किया ही जाता है, यह अवधारणाओं के बीच संबंधों की समझ बनाने में भी मदद करता है।
यह सिद्धान्त यह मान कर चलता है कि कई संबंध एक साथ भौतिक (मैटीरियल) और संकेतमूलक (सीमियोटिक) होते हैं। उदाहरण के लिये, किसी बैंक में व्यक्तियों, उनके विचारों और प्रौद्योगिकी के बीच त्रिकोणीया अन्योन्यक्रिया होती है। परिणामस्वरूप एक ऐसा नेटवर्क बनता है जो एकल अस्तित्व के रूप में ‘एक्ट’ करते हुए विभिन्न तत्त्वों के साथ अपना सूत्र कायम करता है ताकि स्वयं में सुसंगत और सम्पूर्ण हो सके। एक्टर-नेटवर्क के इस के लगातार बनते-बिगड़ते रहते हैं। ऐसे नेटवर्कों में संबंधों को लगातार और बार-बार ‘परफ़ॉर्म’ करना पड़ता है, अन्यथा नेटवर्क बिखर जाता है। इस नेटवर्क को सुसंगत बनाये रखने के लिए जरूरी है कि उसके सदस्यों के बीच द्वंद्व कम से कम हो (श्रम-संबंध दुरुस्त रहें या कम्प्यूटर सॉक्रटवेयरों के बीच समरसता रहे)। फ़्रांसीसी दार्शनिक ज़ील डलज़ और फ़ेलिक्स गुआतारी (Deleuze and Guattari) के चिंतन से प्रेरणा लेने वाली इस थियरी की रुचि यह बताने में है कि एक्टर-नेटवर्क कैसे बनता है, कैसे ख़ुद को कायम रखता है और कैसे बिखर जाता है। लेकिन इसके ज़रिये यह पता नहीं चलता कि नेटवर्क अपना प्रकट रूप कैसे ग्रहण करता है। नेटवर्क की अवधारणा के प्रति द्वैध के बावजूद इस सिद्धांत के कारण मोबिलिटी और कनेक्टिविटी संबंधी प्रश्नों पर नवीन चिंतन की गुंजाइशें निकली हैं।
जॉन लॉक और जॉन हैसर्ड द्वारा सम्पादित ग्रंथ "एक्टर नेटवर्क थियरी ऐंड ऑक्रटर" में इस सिद्धांत की विशेषताओं, उपलब्धियों और सीमाओं का एक कारगर ख़ाका मिलता है। लॉक के अनुसार यह थियरी ‘भौतिकता के लक्षणशास्त्र’ या ‘संबंधात्मक भौतिकता’ ज़ोर देती है। इसका तात्पर्य यह हुआ कि यह सिद्धांत लक्षणशास्त्र के दायरे से ली गयी संकेतों की संबंधात्मकता के औजार से भौतिक रूपों का विश्लेषण करता है। इन भौतिक रूपों में रोजाना के जीवन से जुड़ी वस्तुएँ भी हो सकती हैं। एक्टर-नेटवर्क थियरी अपनी इसी विशेषता के कारण सोशल नेटवर्क विश्लेषण से अलग हो जाती है। लक्षण-विज्ञान एक भाषाशास्त्रीय उपकरण है, पर यह सिद्धांत उसकी अंतर्दृष्टियों का इस्तेमाल करके तत्त्वों की संबंधात्मकता की टोह लेता है और फिर उसके ज़रिये बेहिचक होकर हर तरह की सामग्री का विश्लेषण कर डालता है। नारीवादी चिंतक डोना हारावे ने भी नब्बे के दशक में भौतिक और सांकेतिक के बीच संबंधों की थाह लेने के लिए ऐसे तत्त्वों का अध्ययन किया था जो भौतिक रूप में होने के बावजूद नये तरह की बौद्धिक सम्पदा की तरफ इशारा करती थीं।
लॉक के अनुसार इसके माध्यम से यह पद्धति पता लगाती है कि दूसरे तत्त्वों के साथ अपनी के मानवीय ग़ैर-मानवीय तत्त्वों पर क्या असर पड़ता है। एक-दूसरे के साथ सम्बन्धों के के तहत चीजें अपनी या दूसरों की क्रियात्मकता से गुजरती हैं। यहाँ लॉक पूछते हैं कि इस क्रियात्मकता और संबंधों की अपेक्षाकृत स्थिरता और स्थानिकता के बीच क्या संबंध है? इसके जवाब में लॉक एक वैकल्पिक स्थान-वैज्ञानिक (टोपोलॅजीकल प्रणाली) के रूप में नेटवर्क के विचार को पेश करते हैं। यानी एक नेटवर्क के तहत अपनी आपसी सूत्रों या संबंधों के आधार पर विभिन्न तत्त्व अपने स्थानिक अखण्डता कायम रख पाते हैं। सोशल नेटवर्क विश्लेषण के महारथी जिस नेटवर्क की चर्चा करते हैं, वह नेटवर्क यह नहीं है। उनके लिए तो नेटवर्क एक अपेक्षाकृत तटस्थ और वर्णनात्मक पद है।
जॉन लॉक के लिए नेटवर्क अपने-आप में स्थानिकता का एक स्वरूप या स्वरूपों का एक समुच्चय है। नेटवर्क की यह विशेषता किसी भी तरह की टोपोलॅजीकल सम्भावना पर अपनी तरफ से कड़ी सीमाएँ आरोपित करती है। वह नेटवर्क के भीतर काम कर रहे सूत्रों का समरूपीकरण नहीं होने देती। न ही सम्भव संबंधों का समरूपीकरण हो पाता है। परिणामस्वरूप सम्भव तत्त्वों के चरित्र का भी समरूपीकरण नहीं होता। इसी पर थियरी सीमाएँ सामने आती हैं। लॉक को नेटवर्क की अवधारणा के साथ पहली मुश्किल यह लगती है कि उसके ज़रिये एक सीमा तक ही विश्लेषण किया जा सकता है। इसकी वजह यह है कि नेटवर्क पहले से ही एक खास रूप ग्रहण कर चुका है। एक ऐसा रूप जो अपनी पहुँच के सभी जुड़ सकने वाले तत्त्वों के साथ एक जैसा ही व्यवहार करता है। लॉक को आपत्ति इस बात पर है कि इस रवैये के कारण नेटवर्क के भीतर और नेटवर्कों के बीच बनने वाले सूत्रों के बारे में पूरी जानकारी नहीं मिलती। इसी कारण से तत्त्वों के बारे में भी पता नहीं चल पाता कि उन्होंने अपना मौजूदा रूप कैसे प्राप्त किया। लॉक की मान्यता है कि जब तक यह थियरी नेटवर्क के विचार के परे जा कर तत्त्वों की नानाविध बहुलता पर बल नहीं देगी, और संबंधों की जटिलता को फिर से रेखांकित नहीं करेगी तब तक यह समस्या हल नहीं हो सकती।
रोचक बात यह है कि एक्टर-नेटवर्क थियरी के प्रमुख ब्रूनो ने बाद में इसकी आलोचना की। लातूर का कहना था कि इस सिद्धांत में चार चीजे कारगर नहीं हैं। न एक्टर शब्द कारगर है, न नेटवर्क, न थियरी और न ही एक्टर और नेटवर्क के बीच लगा हायफ़न। उनका तर्क यह था कि बीस साल पहले नेटवर्क के विचार और रूपक का इस्तेमाल करने पर वह समाज और राष्ट्र-राज्य जैसे स्थापित विचारों के परे जाने की गुंजाइश प्रदान करता था, पर आज वर्ल्ड वाइड वेब का वजूद कायम हो चुका है और लगभग हर व्यक्ति नेटवर्क का मोटा-मोटा मतलब समझता है। दरअसल, अपनी ही थियरी को ख़ारिज करने के पीछे लातूर की मंशा यह कहने की थी आज के ज़माने में नेटवर्क के विचार का इस्तेमाल संस्थागत रूपों के विश्लेषण से कतराते हुए लचीलेपन और प्रवाहों पर ज़ोर देने के लिए ही किया जाता है। इस चक्कर में होता यह है कि स्थानिकता का प्रश्न विश्लेषण से छूट जाता है और संस्थागत रूप आलोचना से बच हैं उन आलोचना कोई असर नहीं होता। दूसरे, यह आलोचना करते हुए लातूर को यह चिंता भी सता रही थी कि आजकल समाज-विज्ञान में नेटवर्क पद का अंधाधुंध इस्तेमाल होने लगा है, जबकि यह मुख्यतः तकनीकी शै है जिसकी नफ़ासत और पेचीदगी को नज़रअंदाज़ नहीं किया जाना चाहिए।
आलोचना के इस मुकाम पर लातूर को डलज़ और गुआतारी द्वारा सुझाये गये ऋजमो ( rhizomes ; जड़ों की जटिल प्रणाली जिसकी एक-दूसरे क्षैतिज में हैं) के विचार में गुंजाइश नज़र आती है। ऋजमो की ख़ास बात यह है कि वह किसी सुपरिभाषित भू-क्षेत्रीयता के बिना ही अपनी शाखाओं के संबंध-सूत्रों के कारण प्रणालीगत गुणों को व्यक्त करता है। डलज़ और गुआतारी कहते हैं कि ऋजमो की परिभाषा संबंध-सूत्रों और विषमांगता के आधार पर होती है। वह किसी के साथ किसी भी समय संबंध कायम कर सकता है। ऋजमो के तर्ज़ पर लातूर कहते हैं कि नेटवर्क को एक ऐसे रूप की तरह ग्रहण किया जाना चाहिए जो लगातार बनता-बिगड़ता रहता है, और जो संबंध-सूत्रों की अभूतपूर्व सम्भावना पेश करता है। यह आलोचना करते-करते लातूर इस निष्कर्ष पर पहुँचे कि नेटवर्क कहने के बजाय अब 'वर्क-नेट' की अभिव्यक्ति का प्रयोग किया जाना चाहिए। उनके अनुसार नेटवर्क में सबसे महत्त्वपूर्ण हिस्सा ‘वर्क’ का ही है। संबंध-सूत्र करने लिए करना, या परफ़ॉर्मेटिविटी आवश्यक है।
टेस फ्लिंटॉफ
टेस फ्लिंटॉफ (जन्म 31 मार्च 2003) एक ऑस्ट्रेलियाई क्रिकेटर हैं, जो विमेंस नेशनल क्रिकेट लीग (डब्ल्यूएनसीएल) में विक्टोरिया के लिए खेलते हैं और विमेंस बिग बैश लीग (डब्ल्यूबीबीएल) में मेलबोर्न स्टार्स हैं। एक ऑलराउंडर, वह दाएं हाथ से बल्लेबाजी करती हैं और दाएं हाथ से मध्यम गति से गेंदबाजी करती हैं। 2015 में, फ्लिंटॉफ को क्रिकेट ऑस्ट्रेलिया के अंडर-15 टैलेंट स्क्वाड में नामित किया गया था और 2020 में उन्हें दक्षिण अफ्रीका के नियोजित दौरे के लिए ऑस्ट्रेलिया की अंडर-19 टीम के लिए खेलने के लिए चुना गया था।
जनवरी 2022 में, फ्लिंटॉफ को इंग्लैंड ए के खिलाफ उनकी श्रृंखला के लिए ऑस्ट्रेलिया की ए टीम में नामित किया गया था, जिसमें मैच महिला एशेज के साथ खेले गए थे।
23 अक्षांश उत्तर
23 अक्षांश उत्तर (23th parallel north) पृथ्वी की भूमध्यरेखा के उत्तर में 23 अक्षांश पर स्थित अक्षांश वृत्त है। यह काल्पनिक रेखा हिन्द महासागर (बंगाल की खाड़ी और अरब सागर), प्रशांत महासागर व अटलांटिक महासागर और उत्तर अमेरिका, एशिया (बंग्लादेश, म्यान्मार, वियतनाम, चीन, ताइवान, सउदी अरब, ओमान, संयुक्त अरब इमारात) व अफ़्रीका के भूमीय क्षेत्रों से निकलती है। यह भारत के त्रिपुरा, मिज़ोरम, गुजरात, मध्य प्रदेश, पश्चिम बंगाल, छत्तीसगढ़ और झारखंड के भूमीय क्षेत्रों से निकलती है। कर्क रेखा इस अक्षांश रेखा और 24 अक्षांश उत्तर के बीच में स्थित है, यानि इस अक्षांश से ज़रा उत्तर में स्थित है।
पठानकोट हवाईअड्डा
पठानकोट हवाईअड्डा (अंग्रेजी : Pathankot Airport (IATA: IXP, ICAO: VIPK)]] सिविल पंजाब ,पठानकोट का हवाई अड्डा है। यह पठानकोट से ३ किलोमीटर तथा पठानकोट रेलवे स्टेशन से ७ किलोमीटर की दूरी पर स्थित है। यह हवाई अड्डा लगभग ८५ बीघा जमीन को घेरे रखा है। इसको २१ नवम्बर २००६ को खोला था।
पुरुषार्थ सिद्धयुपाय
पुरुषार्थसिद्धयुपाय (= पुरुषार्थसिद्धि + उपाय = पुरुषार्थ की सिद्धि का उपाय) एक प्रमुख जैन ग्रन्थ है जिसके रचियता आचार्य अमृत्चंद्र (९०५ - ९५५ ई०) हैं।  आचार्य अमृत्चंद्र दसवीं सदी (विक्रम संवत) के प्रमुख दिगम्बर आचार्य थे। पुरुषार्थ सिद्धयुपाय में श्रावक के द्वारा धारण किये जाने वाले अणुव्रत आदि का वर्णन हैं पुरुषार्थ सिद्धयुपाय में अहिंसा के सिद्धांत भी समझाया गया हैं
यह ग्रन्थ संस्कृत छन्दबद्ध ग्रंथ है। इसमें 243 श्लोक हैं। इस पर पं० टोडरमल (1766 ई० ) ने भाषा में टीका लिखी है परन्तु उसे पूरी करने से पहले ही उनका निधन हो गया। इस अधूरी टीका को उनके पीछे पं० दौलतराम (1770 ई०) ने पूरा किया।